Talba għall-ħelsien mill-għedewwa Għall-mexxej tal-kor. Fuq l-istrumenti tal-korda. Maskil. Ta' David, meta n-nies ta' Żif ġew jgħidu lil Sawl: "David moħbi fostna." B'ismek , o Alla, salvani; agħmilli ħaqq bil-qawwa tiegħek. Isma', o Alla, it-talba tiegħi; agħti widen għal kliem fommi. Għax nies kburin qamu kontrija, nies kefrin jonsbuli ħajti; ma jżommux 'l Alla quddiem għajnejhom. Ara, Alla l-għajnuna tiegħi; il-Mulej hu dak li jżommni. Hu jdawwar id-deni għal fuq l-għedewwa tiegħi. Għall-fedeltà tiegħek eqridhom, Mulej! Minn qalbi noffrilek is-sagrifiċċju; irrodd ħajr lil ismek, għax hu tajjeb. Għax minn kull hemm ħelisni l-Mulej; jitpaxxew għajnejja bl-għedewwa mirbuħa.